उद्योगपति कुमार मंगलम बिड़ला और पूर्व कोयला सचिव पीसी पारख के बाद कोयला मामले की चौदहवीं एफआईआर ओड़िशा के मुख्यमंत्री नवीन पटनायक के लिए मुश्किलें खड़ी कर सकती है. सीबीआई सूत्रों के मुताबिक जांच में पता चला है कि नवीन पटनायक ने बिड़ला ग्रुप की कंपनी के लिए प्रधानमंत्री कार्यालय को चिट्ठी लिखी थी. सूत्रों के मुताबिक ये चिट्ठी अप्रैल से जुलाई 2005 के बीच लिखी गई थी. इस जानकारी के आधार पर सीबीआई नवीन पटनायक से पूछताछ भी कर सकती है.